9 मई तक करें अप्लाई, फिजिकल टेस्ट के आधार पर होगा सिलेक्शन
Jharkhand Home Guard Recruitment 2023 - All Important Informations. सरकारी नौकरी की तैयारी कर रहे युवाओं के लिए अच्छी खबर है। झारखंड होम डिफेंस कॉलोनी होमगार्ड के 1500 से ज्यादा पदों पर बंपर भर्तियां निकली हैं।
सरकारी नौकरी की तैयारी कर रहे युवाओं के लिए अच्छी खबर है। झारखंड होम डिफेंस कॉलोनी होमगार्ड के 1500 से ज्यादा पदों पर बंपर भर्तियां निकली हैं। इसके लिए सातवीं पास उम्मीदवार 9 मई तक झारखंड सरकार के भर्ती पोर्टल पर जाकर ऑनलाइन अप्लाई कर सकेंगे। उम्मीदवारों का सिलेक्शन फिजिकल टेस्ट के आधार पर किया जाएगा।
वैकेंसी डिटेल्स
झारखंड गृह रक्षा वाहिनी, गढ़वा द्वारा ग्रामीण और शहरी होम गार्ड के कुल 1501 पदों पर भर्ती की जा रही है, जिसके तहत गढ़वा (ग्रामीण), मेराल, रमुना, नगर, सगमा, धुरकी, भवनाथपुर, खरौंधी, मझिऑव, कांडी, बरडीहा, रंका, भंडरिया, रमकंडा, चिनिया, बड़गड, केतार, विशुनपुरा, डंडई और डंडा के साथ-साथ गढ़वा (शहरी) होम गार्ड की भर्ती की जाएगी। इनमें 1456 पदों पर ग्रामीण जबकि 45 पदों पर शहरी होमगार्ड की भर्ती होगी।
एजुकेशनल क्वालिफिकेशन
गढ़वा (झारखंड) होम गार्ड भर्ती के लिए वे ही उम्मीदवार आवेदन कर सकते हैं, जिन्होंने किसी मान्यता प्राप्त विद्यालय से 7वीं कक्षा पास की हो। हालांकि, शहरी क्षेत्रों के लिए उम्मीदवारों को 10वीं पास होना चाहिए।
एज लिमिट
उम्मीदवारों की उम्र 1 जनवरी 2023 को 19 वर्ष से कम और 40 वर्ष से अधिक नहीं होनी चाहिए। आरक्षित वर्गों के लिए छूट भी दी गई है।
सैलरी
भर्ती प्रक्रिया में सिलेक्ट होने पर उम्मीदवार को हर महीने 15 हजार रुपए से लेकर 23 हजार रुपए तक सैलरी दी जाएगी।
ऐसे करें आवेदन
गढ़वा जिला प्रशासन की ऑफिशियल वेबसाइट garhwa.nic.in के होम पेज पर लेटेस्ट सेक्शन में दिए गए लिंक पर क्लिक करें। हालांकि, आवेदन लिए उम्मीदवारों को झारखंड सरकार के भर्ती पोर्टल, recruitment.jharkhand.gov.in पर विजिट करना होगा, जहां ऑनलाइन अप्लीकेशन फॉर्म आवेदन प्रक्रिया शुरू होने की तारीख पर उपलब्ध कराया जाएगा।
ऑफिशियल नोटिफिकेशन लिंक
ऑनलाइन आवेदन लिंक
अब 10वीं-12वीं-ग्रेजुएट बेरोजगारों के लिए नौकरियों की भरमार
अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)